cyanic-selkie/wikianc huggingface dataset:
Դոջինշի
Կատեգորիաները
Դոջինշիների ոչ բոլոր կատեգորիաները բնորոշող տերմիններն է անգելերենը փոխ առել ճապոներենից։ Օրինակ, AU alternate universe կամ այլընտրանքային աշխարհ տերմինը, բուն անգլերեն տերմին է, որը գործածական է ինչպես բոլոր ֆան-արտերի, այնպես էլ դոջինշիների համար։
Կատեգորիա:Մանգա Կատեգորիա:Անիմե
Կվասի Սիբո
Կարիերա
2019 թվականի հունվարին Սիբոն միացել է Ալբանիայի Սուպերլիգայի «Սկենբերդյու» ՖԱ-ին ։ Հաջորդ մրցաշրջանում՝ մինչ «Իվիսա» ՖԱ-ին միանալու համար Իսպանիա մեկնելը, որոշ ժամանակ անցկացրել է՝ « Ուդինեզե » ՖԱ-ում մարզվելով ։
2020 թվականի օգոստոսի 12-ին հայտարարվել է, որ Սիբոն իսպանական թիմում վարձավճարով կմնա ևս մեկ մրցաշրջան ։ 2021 թվականի օգոստոսին նա պայմանագիր է կնքել « Ռեալ Բետիս » ՖԱ-ի հետ՝ միանալով Իսպանիայի ֆուտբոլի թագավորական ֆեդերացիայի առաջին դիվիզիոնի պահեստային կազմին ։
2022 թվականի սեպտեմբերի 5-ին Սիբոն միացել է «Ամորեբյետա» ՖԱ-ին, որը նույնպես հանդես էր գալիս երրորդ դիվիզիոնում ։
Անձնական կյանք
Սիբոն գանացի մեկ այլ ֆուտբոլիստ Սիմոն Սիբոյի կրտսեր եղբայրն է, որը խաղում է «Esperança de Lagos» ՖԱ-ում ։
Պաուլինա Ստանչևա
Պաուլինա Ստանչևա (Паулина Станчева, իսկական անունը՝ Կալիոպա Կոստովա Բալասակիևա, 31 հունվարի, 1907, Բուրգաս - 12 հուլիսի, 1991, Սոֆիա, Բուլղարիա), բուլղարացի մանկական գրող, բանաստեղծուհի։ Բուլղարիայի Գրողների միության անդամ։
Կենսագրություն
Պաուլինա Ստանչևան ծնվել է 1907 թվականի հունվարի 31-ին Բուրգաս քաղաքում, մեխանիկի ընտանիքում։
Իր առաջին պատմվածքը Պաուլինա Ստանչևան գրել է գիմնազիայում սովորելու տարիներին։ Ստեղծագործությունները տպագրել սկսել է 1926 թվականին ուսանողական «Копнежи» թերթում։
1942 թվականից ապրել է Սոֆիայում, որտեղ 1945-1950 թվականներին եղել է «Կինն այսօր» («Жената днес») ամսագրի խմբագիր։ 1951 թվականից մինչ 1956 թվականը որպես խմբագիր ու բաժնի վարիչ աշխատել է Բուլղարական ազգային ռադիոյում, համագործակցել է բուլղարական մի շարք թերթերի հետ։
Բուլղարիայի Գրողների միության անդամ է։
Արտաքին հղումներ
Կատեգորիա:Բուլղարացի բանաստեղծներ Կատեգորիա:Բուլղարացի գրողներ
Գրիգորի Կաց
Գրիգորի Միխայլովիչ Կաց (Григорий Михайлович Кац, ), ռուս խորհրդային բանաստեղծ և թարգմանիչ, դրամատուրգ, լրագրող, ռազմական թղթակից։
Կենսագրություն
Գրիգորի Կացը սկսել է տպագրվել 1924 թվականին։ Նա եղել է Ռոստովի ռադիոյի առաջին խմբագիրը, իսկ 1920-ական թվականների վերջից՝ Ռուսաստանի պրոլետարական գրողների ասոցիացիայի Ռոստովի և Հյուսիսային Կովկասի կազմակերպության ղեկավարներից մեկը ։ Նա բանաստեղծ Վենիամին Ժակի մտերիմ ընկերն էր ։ 1934 թվականին Կացը դարձել է խորհրդային գրողների առաջին համամիութենական համագումարի պատվիրակ։ Տպագրվել է ինչպես Ռոստովի պարբերականներում, այնպես էլ «Օկտյաբր», «Կրասնայա նով», «Մոլոդայա գվարդիա» կենտրոնական ամսագրերում։
«Լայն բացված աշխարհը» բանաստեղծությունների առաջին ժողովածուն լույս է տեսել 1928 թվականին, այնուհետև հրատարակվել են բանաստեղծությունների ևս մի քանի ժողովածուներ և ակնարկների գիրք ։ Կացը եղել է «Ազով-Սևծովյան գրողների ալմանախի» խմբագրական խորհրդի անդամ (1935-1937)։ Ադըղեերենից նրա թարգմանությամբ լույս է տեսել Ախմեդ Խատկովի բանաստեղծությունների «Արիություն» ժողովածուն (Դոնի Ռոստով, Ռոստիզդատ, 1938)։ 1941 թվականին Միխայիլ Շտիտելմանն ու Գրիգորի Կացը գրել են «Քո բարի ընկերը» պիեսը, որը նույն թվականին բեմադրվել է Լենինյան կոմերիտմիության անվան թատրոնում։
Հայրենական մեծ պատերազմի սկզբում Կացը որպես կամավոր մեկնել է ռազմաճակատ, 1941 թվականի աշնանը որպես քաղաքական հրահանգիչ ուղարկվել է 19-րդ բանակի «Դեպի հաղթանակ» ռազմական թերթի խմբագրակազմ, որում ընդգրկված էին ռոստովցի մի շարք գրողներ և լրագրողներ, այդ թվում Միխայիլ Շտիտելմանը և Գրիգորի Գրիդովը։ Երբ 1941 թվականի հոկտեմբերին 19-րդ բանակը հայտնվեց շրջափակման մեջ, Կացը զոհվեց Վյազմայի մերձակայքում տեղի ունեցած մարտերից մեկում։
Գրականություն
''Гонтмахер М. А.'' Евреи на донской земле: История. Факты. Биографии / М. А. Гонтмахер. — Изд. 2-е, испр. и доп. — Ростов-на-Дону: Ростиздат, 2007. — 857 с.; с. 622. — ISBN 978-5-7509-0921-6.
Կատեգորիա:Խորհրդային գրողներ Կատեգորիա:Խորհրդային բանաստեղծներ Կատեգորիա:Անձինք այբբենական կարգով Կատեգորիա:Խորհրդային թարգմանիչներ Կատեգորիա:Խորհրդային լրագրողներ Կատեգորիա:Խորհրդային խմբագիրներ Կատեգորիա:Խորհրդային դրամատուրգներ Կատեգորիա:Բանաստեղծներ այբբենական կարգով
Թիմ Քուկ
Թիմոթի Դոնալդ Քուկ, Թիմ Քուկ (Timothy Donald "Tim" Cook, նոյեմբերի 1, 1960, Մոբիլ, Ալաբամա, ԱՄՆ), ամերիկացի գործարար, Էփլ ընկերության գործադիր տնօրենը ։ Քուկը Էփլին միացավ 1998 թվականի մարտին որպես կազմակերպության փոխնախագահ։ Նա նաև կազմակերպության համաշխարհային վաճառքի և այլ երկրների հետ գործարքների գործադիր փոխնախագահն էր մինչև 2011 թվականի օգոստոսի 24-ին դարձավ Էփլի գործադիր տնօրենը՝ փոխարինելով Ստիվ Ջոբսին ։ 2011 թվականի հունվարին, երբ Ջոբսը հեռացավ Էփլից առողջական խնդիրների պատճառով, Քուկը ստանձնեց կազմակերպության գործող տնօրենի պարտականությունները, որի համար 2012 թվականի սկզբներին Էփլի տնօրենների խորհրդի կողմից ստացավ կազմակերպության 1 մլն բաժնետոմս, որն այդ պահին գնահատվում էր 376.2 մլն ԱՄՆ դոլար ։ Քուկը նաև Նայքի և Ֆուտբոլի Ազգային Հիմնադրամի տնօրենների խորհրդի անդամ է ։ 2014 թվականին Քուկը դարձավ առաջին գործադիր տնօրենը (Fortune 500 ամսագրի ցանկից), ով հրապարակայնորեն հայտարարեց նույնասեռական լինելու մասին ։
Կենսագրություն
Թիմ Քուկը ծնվել է ԱՄՆ Ալաբամա նահանգի Մոբիլ քաղաքում և մեծացել հարևան Ռոբերտսդեյլում։ Հայրը՝ Դոնալդը, աշխատում էր նավաշինարանում, իսկ մայրը՝ Ջերալդինը՝ դեղատանը ։
Քուկն ավարտել է Ռոբերտսդեյլի ավագ դպրոցը։ 1982 թվականին ավարտել է Օբերնի համալսարանի արդյունաբերական ճարտարագիտություն բաժինը և ստացել բակալավրի աստիճան, իսկ 1988 թվականին Դյուկի համալսարանի Ֆուկուա բիզնես դպրոցում սովորելուց հետո՝ բիզնեսի կառավարման մագիստրոսի աստիճան ։
Արտաքին հղումներ
Կատեգորիա:Ամերիկացի գործադիր տնօրեններ Կատեգորիա:20-րդ դարի ամերիկացի գործարարներ
Աֆանասի Գրիգորև
Աֆանասի Գրիգորևիչ Գրիգորև (Афанасий Григорьевич Григорьев, ), մոսկովյան ամպիր ոճի առաջատար ճարտարապետ։ Հայտնի է նրանով, որ 1812 թվականի հրդեհից հետո մասնակցել է Մոսկվայում հասարակական շենքերի վերակառուցման աշխատանքներին (Դոմենիկո Ժիլյարդիի հետ միասին), ինչպես նաև ազնվական կալվածքների նախագծմանը։
Կենսագրություն
Աֆանասի Գրիգորևը ծնվել է ճորտերի ընտանիքում։ Մեծացել է Մոսկվայում, շինարարական արհեստներ սովորել Ժիլարդի ընտանեկան ընկերությունում։ Ընկերության ղեկավար Ջովանին եղել է մանկատան, այրիների տան և այլ հասարակական շենքերի հաստիքային ճարտարապետը։ Ջովաննիի որդու` Դոմենիկոյի հետ միասին Գրիգորևը սովորել է Ֆրանչեսկո Կամպորեզիի Կրեմլի շինարարական արշավախմբին կից ճարտարապետական դպրոցում։ Անձնական ազատությունը ձեռք է բերել 22 տարեկան հասակում։
1808-1847 թվականներին եղել է պետական ծառայության մեջ, սկզբում որպես ճարտարապետի օգնական, այնուհետև` Կուդրինսկայա հրապարակում գտնվող Այրիների տան շինարարության հաստիքային ճարտարապետ։ Հետագայում շարունակել է համագործակցությունը Դոմենիկո Ժիլարդիի հետ` հրդեհված շինությունների և նոր շենքերի կառուցման գործում մինչև 1832 թվականը, երբ հեռացել է Ռուսաստանից։
Գրիգորևի այդ ժամանակաշրջանի գործերի մեծ մասն իրականացվել են Ժիլյարդիի հետ համատեղ և անհնար է առանձնացնել երկու ճարտարապետներից յուրաքանչյուրի անձնական ներդրումը։ Գրիգորևը և Ժիլյարդին հանդիսանում են այնպիսի հուշարձանների համահեղինակներ, ինչպիսիք են Կուզմինկիի Սուխանովոյի ձիանոցի բակը, Սոլյանկայի հոգաբարձուների խորհրդի շենքը, Ուսաչևի դաստակերտը Զեմլյանոյ Վալում։ Բացի Ժիլյարդիի հետ համագործակցությունից, Գրիգորևն ավարտեց նաև Նիկիտսկու դարպասների մոտ կառուցվող Մեծ Համբարձման եկեղեցու շինարարությունը՝ Օսիպ Բովեի նախագծով։ Նա վերականգնեց նաև Ռազումովսկու քաղաքային դաստակերտը Գորոխովոյի դաշտում (Կազակովի փողոց)։ Հաճախ Գրիգորևին է վերագրվում Վեշնյակիի Սուրբ Երրորդության տաճարի կառուցումը, բայց ակադեմիական աղբյուրները չեն հաստատում այդ կարծիքը։ Նրա եղբայրը` ճարտարապետ Դորմիդոնտ Գրիգորևը նույնպես ճարտարապետ է եղել։ Նա ամուսնացել է երկու անգամ, առաջին կինը եղել է ճարտարապետներ Ֆյոդոր և Ալեքսանդր Շեստակովների քույրը, երկրորդը՝ Ֆեոդոր Շեստակովի այրին ։
Թաղված է Մոսկվայի Կալիտնիկովյան գերեզմանատանը։
Գրականություն
Կատեգորիա:Ռուս ճարտարապետներ Կատեգորիա:Նեոդասական ճարտարապետներ
Սուկպայ
Սուկպայ (Сукпай), գյուղ Ռուսաստանի Խաբարովսկի երկրամասի Լազոյի անվան շրջանի կազմում։
Բնակչությունը 2000 թվականին գրանցված տվյալներով կազմում էր 2600 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1977 թվականին հիմնադրված բնակավայրեր Կատեգորիա:Ռուսաստանի Խաբարովսկի երկրամասի Լազոյի անվան շրջանի բնակավայրեր
Ռոբին Հարդի
Ռոբին Հարդի (Robin Hardy (Canadian writer), ), կանադացի լրագրող և հեղինակ ։
Ծնվել է Նոր Շոտլանդիայի Հալիֆաքս քաղաքում և մեծացել է Մանիտոբա նահանգի Վինիպեգ քաղաքում և Օտտավայում, Օնտարիոյում ։ Հարդին գրել է սովորել Ալբերտայի համալսարանում և իրավաբանի մասնագիտություն է ստացել Դոլհոուսի համալսարանում` նախքան Տորոնտոյում բնակություն հաստատելը, որտեղ նա դարձել է Կանադայում աչքի ընկնող The Body Politic գեյ ամսագրի հաստիքային գրող և խմբագիր ։ Նաև ռադիոնյութեր է պատրաստել CBC Radio-ի համար, համագործակցել է այնպիսի պարբերականների հետ, ինչպիսիք են NOW, Canadian Forum և Fuse, եղել է Օնտարիոյի գեյերի և լեսբիների իրավունքների պաշտպանության միության ակտիվիստ և առաջին վճարվող աշխատակիցը ։
1984 թվականին տեղափոխվել է Նյու Յորք, որտեղ եղել է Cloverdale Press-ի խմբագիրը և Publishing Triangle-ի հիմնադիր անդամներից մեկը ։ Հարդին նաև շատ վեպեր է գրել դեռահասների համար, հեղինակել է գիտական-գեղարվեստական, առեղծվածային և սարսափ վեպեր, հիմնականում տպագրվելով գրական կեղծանուններով. Call of the Wendigo վեպը միակն է եղել, որը հրատարակվել է նրա իրական անվամբ ։
Նա նաև որպես ֆրիլանսեր համագործակցել է այնպիսի հրատարակչատների հետ ինչպիսիք են The Advocate-ն, Village Voicն և Penthouse-ը ։
Հարդին իր կյանքի ընթացքում նաև պոեզիա է գրել, չնայած որ այն չի հրատարակվել որպես գիրք, սակայն «Ուրվականները» կարճ պատմվածքի տեսքով ներկայացվել է CBC Ամենամյա գրական մրցույթին ։
Հարդին 1993 թվականին տեղափոխվել է Արիզոնայի Թուսոն քաղաք ։
1995 թվականի հոկտեմբերի 28-ին Հարդին մահացել է Արիզոնայի Տոնտո ազգային անտառում, արշավի ժամանակ ։ Նրա անավարտ ոչ գեղարվեստական Тhe Landscape of Death: Gay Men, AIDS and the Crisis of Desire ձեռագիրը ավարտվել է Դավիդ Գրոֆի կողմից և հրատարակվել է 1999 թվականին` Crisis of Desire: AIDS and the Fate of Gay Brotherhood անվանումով։ Այդ գիրքը առաջադրվել է 12-րդ Լամբա գրական մրցանակին ։
Նրա թղթերից և ձեռագրերից շատերը պահվում են Նյու Յորքի հանրային գրադարանի արխիվներում։ Սքոթ Սայմոնսի և Նորման էլդերի հետ, նա դարձել է Իան Յանգի` 2013 թվականին հրատարակված Encounters with Authors: Essays on Scott Symons, Robin Hardy, Norman Elder գրքի գլուխներից մեկի քննարկման առարկան։
Ծանոթագրություններ
Կատեգորիա:Կանադացի լրագրողներ Կատեգորիա:Կանադացի գրողներ Կատեգորիա:Կանադացի բանաստեղծներ Կատեգորիա:ԼԳԲՏ վիպասաններ
Տրանսպորտը Մարոկկոյում
Տրանսպորտը Մարոկկոյում, երկաթուղիների երկարությունը 1770 կմ է, ավտոճանապարհները՝ 27,7 հզրկ. կմ (1978)։ Արտաքին առևտրի մեծ մասը կատարվում է ծովային նավատորմով։ Գլխավոր նավահանգիստներն են Կասաբլանկան (որին բաժին է ընկնում արտաքին փոխադրումների 80 %-ը),Սաֆին, Մոհամեդան, Տանժերը։ Կան օդանավակայաններ։
Կատեգորիա:Տրանսպորտ ըստ երկրի
Սայադ Զախարյան
Սայադ Վազգենի Զախարյան, հայ քաղաքական և պետական գործիչ։
Պետական գործիչ Երվանդ Զախարյանի կրտսեր եղբայր։
Կենսագրություն
2003—2007 — ԱԺ պատգամավոր է ընտրվել։ Պաշտպանության, ազգային անվտանգության և ներքին գործերի մշտական հանձնաժողովի անդամ։ «Օրինաց երկիր» կուսակցության անդամ է ։
Գուրգեն Փաշինյան
Գուրգեն Համայակի Փաշինյան,, խորհրդային և ռուսական հայազգի  դատական բժիշկ, բժշկական գիտությունների դոկտոր (1971), պրոֆեսոր (1980), ՌԴ վաստակավոր գործիչ (1997), ռուսական ակադեմիայի բժշկատեխնիկական գիտությունների ակադեմիկոս, աշխարհի առաջին դատական ատամնաբուժության դասագրքի հեղինակ, դատական բժշկություն» (ռուս.) ամսագրի գլխավոր խմբագրի տեղակալ ։
Կենսագրություն
Ծնվել է 1933 թվականին ծառայողների բազմազավակ ընտանիքում։ Հայրը՝ Հայրենական մեծ պատերազմի մասնակից էր ։
Ավարտել է երաժշտական դպրոցի ջութակի բաժինը։ Դասական երաժշտության սրիահար էր։ Ընդունվել է Երևանի բժշկական ինստիտուտ, որն ավարտել է 1956 թվականին։ Երեք տարի աշխատել է որպես դատաբժշկական փորցագետ Կիրովականի շրջանում։ Հետագայում ընդունվել է Ռուսական ազգային հետազոտական բժշկական համալսարանի դատաբժշկաակն ամբիոնի կլինիկական օրդինատուրիան՝ Վ․Մ․ Սմոլյանինովի ղեկավարությամբ ։ Ավարտելուց հետո ընդունվել է ասպիրանտուրա և 1965 թվականին պաշտպանել է «Նորածինների կենդանածնության դատաբժշկական ախտորոշում» թեմայով ատենախոսությունը։ 1964 թվականից 1966-ը աշխատել է Պատրիս Լումումբայի անվան Մոսկվայի ժողովուրդների բարեկամության համալսարանում որպես դատական բժշկության ամբիոնի ասիստենտ Մոսկվայի ժողովուրդների բարեկամության համալսարան։
Կըրխփունղար
Ծանոթագրություններ
Կատեգորիա:Արևելյան Հայաստանի գյուղեր
Գուրգեն Փաշինյան
Կենսագրություն
1977 թվականին նշանակվել է Պիրոգովի անվան բժշկական համալսարանի օրդինատուրայի և ասպիրանտուրայի դեկանատի առաջին դեկան, որը օրդինատուրայի բաժնից վերաձևավորվել էր դեկանատի։
1989 թվականին մրցույթով ընտրվել է Ն․ Ա․ Սեմաշկոյի անվան Մոսկվայի պետական բժշկա-ատամնաբուժական համալսարանի դատաբժշկական ամբիոնի վարիչի տեղակալ և ղեկավարել է մինչև 2006 թվականը։  2006 թվականից մինչև 2010 թվականի հունվարը հանդիսացել է այդ ամբիոնի պրոֆեսորը։ Գիտական և մանկավարժական աշխատանքն ամբիոնում Փաշինյանը համատեղել է այլ աշխատանքի հետ՝ Առողջապահության նախարարության Մոսկվայի տարածաշրջանի դատաբշժկական փորձաքննության բյուրոյում, որպես դատաբժշկական փորձագետ։ 1991 թվականից մինչև 2010 թվականը հանդիսացել է Մոսկվայի առողջապահության դեպարտամենտի դատաբշժկական փորձաքննության № 9 բյուրոյի մահագիտության բաժանմունքի ղեկավարը։
Հանդիսացել է Նիկոլայ II- ի ընտանիքի և մերձավորների ենթադրյալ մնացորդների դատաբշժկական փորձաքննության ղեկավար և կատարող, որի արդյունքում ապացուցվել է հայտնաբերված ոսկրային մնացորդների պատկանելությունը նիկոլայ II- ին, նրա ընտանիքի անդամներին և մերձավորներին։
Ավելի քան 600 գիտական աշխատանքների հեղինակ է, այդ թվում 26 մենագրության, 35 մեթոդական ձեռնարկների, դատական բժշկության 5 դասագրքերի, 15 գյուտերի ու նորարարական առաջարկների։ Պրոֆեսոր Փաշինյանի ղեկավարությամբ պաշտպանել են 22 դոկտորական և 65 թեկնածուական ատենախոսություններ։ Պրոֆեսոր Փաշինյանը առաջիններից է, որ բարձրագույն բժշկական կրթության համակարգում կիրառել է մանկավարժության և հոգեբանության հիմունքները դատական բժշկության ուսուցման մեջ։
1997 թվականին արժանացել է Ռուսաստանի ֆեդերացիայի գիտությունների վաստակավոր գործչի կոչման։
Ընտանիք
Կինը գինինկոլոգ էր։ Որդին՝ Միխայիլը (1964) և դուստրը՝ Ալբինան (1960)։
Քույրերը․ Ռոզա Փաշինյան՝ պատմական գիտությունների թեկնածու, դոցենտ և Սեդա Փաշինյան՝ դոցենտ, թերապևտ ։
Ծանոթագրություններ
Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Հայ բժիշկներ
Պիոներսկոե (գյուղ, Սիմֆերոպոլի շրջան)
Պիոներսկոե (Піонерське, Colman), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Ջոլման։
2001 թվականի տվյալներով Պիոներսկոե գյուղում բնակվում էր 7 061 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սիմֆերոպոլի շրջանի բնակավայրեր Կատեգորիա:Ուկրաինայի գյուղեր
Ռոտի
Ռոտի, չապատի, ցորենի ալյուրից պատրաստած հնդկական հաց, որը նման է բարակ լավաշի։ Չապատին ռոտիի ամենահայտնի ենթատեսակերից է՝ պատրաստված ատա ալյուրից ։ Ռոտի ուտում են՝ առանձին կտորներ պոկելով, իսկ պատառիկները թաթախում են թանձրուկի մեջ և օգտագործում են որպես գդալ՝ դրանցով վերցնելով մյուս ուտեստների կտորները։
Անվանում
Roti բառը ծագում է սանսկրիտական rotikā-ից, որը նշանակում է հաց ։ Chapat հնդկերեն նշանակում է ապտակ, ինչն ակնարկում է պատրաստման ընթացքը ։
Պատրաստում
Գրտնակած խմորը դնում են տաք, չոր թավայի մեջ և երկու կողմից թխում։ Հնդկաստանի նահանգներից շատերում չապատին սկզբում չոր թավայի մեջ են եփում, այնուհետև՝ բաց կրակի վրա։ Բլիթը գոլորշուց այն այնպես է փքվում, որ գնդակի նման կլոր է դառնում։
Ծանոթագրություններ
Կատեգորիա:Պակիստանական խոհանոց Կատեգորիա:Հնդկական խոհանոց Կատեգորիա:Ուտեստներ այբբենական կարգով
Խալիսկո (նահանգ)
Ստուգաբանություն
Նահանգի անվանումը նշանակում է «ավազե հարթավայր», ծագել է ացտեկական xalli բառից (նշանակում է т «ավազ» կամ «հող») և ixtli (նշանակում է «դեմք» կամ «հարթավայր») և -co (վայր) մասնիկից։
Աշխարհագրություն
Խալիսկոն սահմաններ ունի Նայարիտ նահանգի հետ (հյուսիս-արևմուտք), Սակատեկասի և Ագուասկալենտեսի հետ (հյուսիս), Գուանախուատոյի (արևելք), Կոլիմայի և Միչոականի հետ (հարավ), արևմուտքում ողողվում է Խաղաղ օվկիանոսով։
Նահանգի տարածքը կազմում է 80 137 կմ2, որը կազմում է Մեքսիկայի տարաքի 4, 09 % -ը։
Խալիսկոյի տարածքում են գտնվում Մեքսիկական բարձրավանդակը, Արևելյան Սիեռա Մադրեն (4054 մ), Արևմտյան Սիեռա Մադրեն (3150 մ), Տրանս մեքսիկական հրաբխային գոտին։ Խալիսկոյի տարածքում է գտնվում Մեքսիկայի ամենախոշոր քաղցրահամ լիճը՝ Չապալան։
Բնակչություն
2010 թվականին Խալիսկոյի բնակչությունը կազմել է 7 350 682 մարդ։ Կյանքի միջին տևողությունը 73 տարի է տղամարդկանց, 77, 8 տարի՝ կանանց համար։ Բնակչության 95 %-ը կաթոլիկ է։ Գվադալախարայում է բնակվում 4 434 252 մարդ։
Խոշոր քաղաքեր
Խալիսկոյի առավել բազմամարդ հնդկացիական էթնիկ խումբը ուինչոլիներն են, որոնք կենտրոնացած են նահանգի հյուսիսային հատվածում՝ Բոլանոս, Ուէխուկիլա օ Վիլլա Գերերո համայնքներում։ Նահանգի հարավային մասում՝ Տուսպան և Տոնիլա համայնքներում ապրում են նաուաները։ Իսպանացիների և ֆրանսիացների սպիտակամորթ ժառանգները կազմում են բնակչության 85 %-ը, մետիսները՝ 15 %-ը։
Ռուկան
Ռուկան (Roucamps), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 180 մարդ, բնակչության խտությունը` 33.27 մարդ/կմ²։ Բնակավայրը զբաղեցնում է 5.41 կմ² տարածք։
2017 թվականի հունվարից Օնե սյուր Օդոն, Դավնու լա Ֆերիեռ, Բոքե, Կամպադրե Վալկոնգրեն, Օնդֆոնտեն և Լը Պլեսի Գրիմուլ համայնքների հետ միասին հանդիսանում է Լե Մոն դ'Օնե համայնքի մաս։
Աշխարհագրություն
Գտնվում է Փարիզ քաղաքից 220 կմ արևմուտք, Կան քաղաքից` 29 կմ հարավ-արևմուտք։
Նիմե (գյուղ, Կիռգեսաառե շրջան)
Նիմե (Nõmme), գյուղ Էստոնիայի Հիյումաա նահանգի Կիռգեսաառե շրջանում։
Ռուկան
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Նիմե (գյուղ, Կիռգեսաառե շրջան)
2011 թվականի տվյալներով գյուղում բնակվում էր 2 մարդ։
Ռուկան
Տնտեսություն
2010 թվականին ուներ 119 աշխատունակ (15-64 տարեկան) բնակիչ, որոնցից ակտիվ էին 92-ը, իսկ ոչ ակտիվները` 27։ Ակտիվության ցուցանիշը կազմում է 77,3 %։ 92 աշխատունակ մարդկանցից աշխատել է 83 անձ (45 տղամարդ և 38 կին)։ Գործազուրկ են եղել 9 անձ (4 տղամարդ և 5 կին)։ 27 անաշխատունակներից 7-ը եղել են աշակերտներ կամ ուսանողներ, 13-ը` թոշակառուներ, իսկ 7-ը չեն աշխատել տարբեր պատճառներով ։
Նիմե (գյուղ, Կիռգեսաառե շրջան)
Արտաքին հղումներ
Կատեգորիա:Էստոնիայի Հիյումա նահանգի Կիռգեսաառե շրջանի բնակավայրեր Կատեգորիա:Էստոնիայի գյուղեր
Ռուկան
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Աստերոիդների ցանկ (218001-218100)
Աստերոիդների ցանկ (217901-218000) * Աստերոիդների ցանկ * Աստերոիդների ցանկ (218101-218200)
Տեպլո-Տրոիցկոե
Տեպլո-Տրոիցկոե (Тепло-Троицкое), գյուղ Ռուսաստանի Նիժնի Նովգորոդի մարզի Դալնեկոնստանտինովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Դալնեկոնստանտինովսկի շրջանի բնակավայրեր
Դատական փորձաքննություն
Դատական փորձաքննություն, դատարանի (դատախազի, քննիչի) հանձնարարությամբ քրեական կամ քաղաքացիական գործի որոշակի հանգամանքների հետազոտում, որը պահանջում է գիտության, տեխնիկայի, արվեստի ու արհեստի հատուկ իմացություն։ Դատական փորձաքննությունը լինում է՝ բժշկական, հոգեբուժական, քրեագիտական, ապրանքագիտական, հաշվապահական, քիմիական և այլն։ Փորձաքննության օբյեկտներ կարող են լինել՝ մարդիկ, կենդանիները, դիակները, իրեղեն ապացույցները (առարկաներ, նյութեր), տեխնիկական հարմարանքները, փաստաթղթերը և այլն։ Դատական փորձաքննության հիմնական խնդիրը ուսումնասիրվող օբյեկտի փաստացի վիճակի (մարմնական վնասվածք, հոգեկան հիվանդություն և այլն) հաստատումն է, անհատականացումը (հանցագործի, հանցագործության առարկաների նույնացում և այլն), երևույթների պատճառական կապի բացահայտումը, արարքի տևողության պարզաբանումը։ Դատական փորձաքննությունը կատարում են փորձագետները։ Նրանց եզրակացությունը համարվում է ապացուցման աղբյուր։
Կատեգորիա:Դատական համակարգ
Ջեյդեն Սմիթ
Ջեյդեն Քրիստոֆեր Սայեր Սմիթ (Jaden Christopher Syre Smith, ), ամերիկացի դերասան, պարող և ռեփեր:
Ուիլ Սմիթի և Ջադա Փինքեթ Սմիթի որդին։
Նրա հաջողությունը սկսվել է «Երջանկության հետևից» ֆիլմից։ Նա նկարահանվել է նաև «Օր, երբ Երկիրը կանգ առավ», «Կարատե տղան» և «Մեր դարաշրջանից հետո» ֆիլմերում։
Անձնական կյանքը
2013 թվականին Ջեյդենը հանդիպել է ամերիկացի մոդել, «Քարդաշյանների ընտանիքը» հեռուստաշոուի մասնակից Քայլի Ջենների հետ։ Ինչպես նաև հարաբերությունների մեջ է եղել ամերիկացի մոդել Սառա Սնայդերի հետ։
Ծանոթագրություններ
Կատեգորիա:Ամերիկացի դերասաններ Կատեգորիա:«Երիտասարդ դերասան» մրցանակի դափնեկիրներ Կատեգորիա:«Ոսկե ազնվամորի» մրցանակի դափնեկիրներ Կատեգորիա:Ամերիկացի երգիչներ Կատեգորիա:Ամերիկացի պարողներ Կատեգորիա:21-րդ դարի ամերիկացի ռեփերներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ
(6468) Վելզենբախ
(6468) Վելզենբախ (Welzenbach), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,674808 ա. մ., առավելագույնը մոտենում է 2,4752 ա. մ. հեռավորության վրա և հեռանում 2,8744 ա. մ. ։ Արեգակի շուրջ մեկ ամբողջական պտույտ է կատարում 1597,85 երկրային օրվա ընթացքում, իր ուղեծրով շարժվելով միջինում 0,225302 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,3° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Միխայիլ Ֆրիդման
Միխայիլ Մարատովիչ Ֆրիդման (Михаи́л Мара́тович Фри́дман, ), ռուս ձեռնարկատեր, միլիարդատեր, խորհրդային մետաղագործական արտադրության ինժեներ։ «Alfa Group» կոնսորցիումի համասեփականատեր և դիտորդ խորհրդի նախագահ էր, «VimpelCom Ltd»-ի դիտորդ խորհրդի անդամ, Ռուսաստանի արդյունաբերողների և ձեռներեցների միության խորհրդի անդամ, Ռուսաստանի հրեական վեհաժողովի բյուրոյի նախագահության անդամ, Ռուսաստանի հանրային պալատի և արտաքին հարաբերությունների անդամ ։
Համարվում է Ռուսաստանի և Մեծ Բրիտանիայի ամենահարուստ գործարարներից մեկ։ 2020 թվականին «Ֆորբս» ամսագիրը Միխայիլ Ֆրիդմանին 13 միլիարդ դոլար կարողությամբ դասել է Ռուսաստանի ամենահարուստ ձեռնարկատերերի ցուցակի 8-րդ հորիզոնականում ։ 2019 թվականին «Թայմս» անգլիական օրաթերթը Ֆրիդմանին հայտարարել է ամենահարուստ լոնդոնցին՝ 15 միլիարդ դոլար կարողությամբ ։
Ըստ «Կոմերսանտ» թերթի վարկածի՝ 2020 թվականի արդյունքներով Ֆրիդմանն ընդգրկվել է արտասահմանյան լրատվամիջոցներում հիշատակումների գծով ռուսաստանցի գործարարների և թոփ-մենեջերների լավագույն տասնյակում ։
Կենսագրություն
Ծնվել է ինժեներների ընտանիքում։ Հայրը ԽՍՀՄ պետական մրցանակի դափնեկիր էր՝ օդագնացության ոլորտում։
1986 թվականին Ֆրիդմանը գերազանցությամբ ավարտել է Մոսկվայի պողպատի և համաձուլվածքների ինստիտուտը ։ Ըստ «Profile» ամսագրի՝ ուսանողական տարիներին՝ երրորդ կուրսում, Ֆրիդմանը կազմակերպել է ոչ պաշտոնական երիտասարդական ակումբ, որտեղ անցկացվել են դիսկոտեկներ ։ Լրատվամիջոցները հրապարակել են Ֆրիդմանի մրցակիցների հայտարարությունները, որ այդ ժամանակ նա շանտաժով է զբաղվել, չնայած Ֆրիդմանն ինքը հերքել է դա ։
1986-1988 թվականներին՝ ինստիտուտն ավարտելուց հետո, որպես մետալուրգիական ինժեներ աշխատել է «Էլեկտրոստալ» գործարանում։ Այդ ընթացքում նա սկսել է զբաղվել ձեռնարկատիրական գործունեությամբ։
1988 թվականին նա հիմնադրել է «Կուրյեր» կոոպերատիվը, որը մասնագիտացել էր պատուհանների լվացման մեջ։ Հետագայում ստեղծել և ղեկավարել է «Ալֆա-Ֆոտո» ընկերությունը, որը զբաղվել է լուսանկարչական նյութերի, համակարգիչների և պատճենահանման սարքավորումների վաճառքով ։
1997 թվականին դարձել է Տյումենի նավթային ընկերության 40% բաժնեմասի համասեփականատեր։ 2003 թվականին Տյումենի նավթային ընկերության բաժնետերերը ընկերությունը միավորել են բրիտանական «BP»-ի հետ և ստեղծել «TNK-BP» ընկերությունը ։
Ֆրիդմանը «Ռուսական առաջին ալիք»-ի տնօրենների խորհրդի անդամ էր։
2013 թվականին Ֆրիդմանը գործընկերների հետ վաճառել է իր բաժնեմասի 25%-ը, ինչը նրան դարձրել է Ռուսաստանի և ԱՊՀ ամենահարուստ գործարարներից մեկ ։
2016 թվականի մայիսին նա հայտարարել է, որ մտադիր է իր ողջ կարողությունը ծախսել՝ բարեգործություններ անելով։ Ֆրիդմանը մտադիր չէ իր երեխաներին ներգրավել «Alfa Group»-ի կառավարման մեջ, հույս ունենալով, որ նրանք իրենց կարիերայի միջոցով ինքնուրույն կհասնեն հաջողությունների։ Ըստ «Բլումբերգ» լրատվական ընկերության՝ Միխայիլ Ֆրիդմանի 19-ամյա որդին՝ Ալեքսանդրը, բնակարան է վարձակալել Մոսկվայի ծայրամասում և մետրոյով աշխատանքի գնացել ։
2016 թվականի ամռանը «ZED» կորպորացիայի ղեկավար, կ իսպանացի ձեռնարկատեր Խավիեր Պերես Դոլսետը, որը մասնագիտացել է բջջային հավելվածների մշակման գործում, դիմել է իսպանական դատարան և պահանջել՝ քրեական գործ հարուցել ռուս գործընկերների նկատմամբ, որոնք կապված են «VimpelCom Ltd» ընկերության հետ։ Ըստ Պերես Դոլսետի՝ նրանք յուրացրել են համատեղ ընկերության կապիտալը և սնանկացրել նրա գլխամասային ձեռնարկությունը։ Ինչպես պնդել է Ֆրիդմանի փաստաբանը՝ հետաքննության արդյունքում պարզվել է, որ Դոլսետն ինքն է ապօրինաբար ընկերությունից գումար հանել օֆշոր։ «El Confidencial» թերթը մի շարք հոդվածներ է հրատարակել «ZED» կորպորացիայի սնանկանալու պատմությանան մասին, որում Միխայիլ Ֆրիդմանը մեղադրվել է իսպանացի գործընկերոջը սնանկացնելու և ընկերությանն ապօրինի տիրանալուն մասին  ։
2016 թվականին Միխայիլ Ֆրիդմանը, Հերման Խանը և Պյոտր Ավենը Լոնդոնի դատարանում շահել են մի գործ՝ Դոնալդ Թրամփի դոսյեի հրապարակման կապակցությամբ  ։ Դրանում ասվում է, որ «Ալֆա բանկ»-ի բաժնետերերը ոչ պաշտոնապես կերպով խորհուրդ են տվել Վլադիմիր Պուտինին։ Ինչպես հետևում է թիվ QB-2018-006349 գործից՝ 2020 թվականի օգոստոսի 7-ի համար դատավորը հանձնարարել է շտկել զեկույցի բովանդակությունը, ինչպես նաև Ֆրիդմանին և Ավենին վճարել է 18.000 ֆունտ ստեռլինգ փոխհատուցում  ։
2018 թվականի հունվարին Միխայիլ Ֆրիդմանը ներառվել Է ԱՄՆ ֆինանսների նախարարության «Կրեմլյան ցուցակ»-ում ։
Միխայիլ Ֆրիդմանն ունի Իսրայելի և Ռուսաստանի քաղաքացիություն ։
Հասարակական գործունեություն
1995-1998 թվականներին Ռուսաստանի հանրային հեռուստատեսության տնօրենների խորհրդի անդամ էր։
Աջակցել է «Կյանքի ուղի» բարեգործական հիմնադրամին, որն օգնություն է ցուցաբերում ծանր հիվանդ երեխաներին։
2007 թվականին Հերման Խանի, Սթեն Պոլովեցի, Ալեքսանդր Նաստերի և Փիթեր Ավենի հետ հիմնադրել է «Genesis Philanthropy Group» բարեգործական ընկերությունը, որի նպատակն է զարգացնել և ամրապնդել կապերը ամբողջ աշխարհի ռուսախոս հրեաների միջև ։
2016 թվականի սեպտեմբերին Հերման Խանի հետ աջակցել է Բաբի Յառ բնավայրի Հոլոքոստին նվիրված հուշահամալիրի ստեղծման նախաձեռնությանը ։
2011 թվականին հիմնադրել է «Alfa Jazz Fest» ամենամյա միջազգային ջազ փառատոնը, որը ֆինանսավորվում է «Alfa Bank»-ի կողմից, իր հայրենի Լվով քաղաքում։ 2014 թվականին նա սկսել է էլեկտրոնային երաժշտության փառատոն, որն անցկացվել է Նիժնի Նովգորոդ քաղաքի մոտակայքում՝ Վոլգա գետի ափին ։
Կարողություն
2007 թվականին Ֆրիդմանի կարողությունը գնահատվել է 13,5 միլիարդ դոլար (2007 թվականի սկզբին ռուս գործարարների շրջանում կարողության չափով 6-րդ տեղը) ։
2012 թվականին նա աշխարհի միլիարդատերերի ցուցակում զբաղեցրել է 57-րդ տեղը՝ 13,4 միլիարդ դոլար կարողությամբ ։
2015 թվականին «Ֆորբս» ամսագրի ամերիկյան տարբերակը Ֆրիդմանի կարողությունը գնահատել 14,6 միլիարդ դոլար (աշխարհում 68-րդը)< ։
Նույն թվականին «Ֆորբս» ամսագրի ռուսական տարբերակը կազմել է Ռուսաստանի 200 ամենահարուստ գործարարների ցուցակ, որտեղ Ֆրիդմանը զբաղեցրել է 2-րդ տեղը ։
2016 թվականին «Ֆորբս» ամսագրի ամենահարուստ ռուս գործարարների վարկանիշում զբաղեցրել է 2-րդ տեղը։
2012 և 2017 թվականներին նույն ամսագրի կողմից նա ընտրվել է «Ռուսաստանի տարվա գործարար» ։
«Ֆորբս» ամսագրի ռուսական տարբերակը Ռուսաստանի ամենահարուստ գործարարների վարկանիշում Միխայիլ Ֆրիդմանին 15,5 միլիարդ դոլար կարողությամբ դասել է 11-րդ տեղը ։
Անձնական կյանք
2000 թվականի առաջին կեսին Ֆրիդմանի ծնողները մշտապես տեղափոխվել են Քյոլն։
Արտաքին հղումներ
Կատեգորիա:Ռուս գործարարներ Կատեգորիա:Իսրայելի հրեաներ Կատեգորիա:Ուկրաինայի հրեաներ Կատեգորիա:Իսրայելցի ճարտարագետներ
Եկատերինա Մակարովայի կարիերայի վիճակագրություն
Եկատերինա Մակարովայի կարիերայի վիճակագրությունը ներկայացնում ռուս պրոֆեսիոնալ թենիսիստուհի, աշխարհի նախկին թիվ 8 ռակետ մենախաղում և թիվ 3 ռակետ զուգախաղում, Եկատերինա Մակարովայի կարիերայի ընթացքում Մեծ Սաղավարտի, WTA Ամփոփիչ և WTA մրցաշարերի եզրափակիչները և նվաճած տիտղոսները։ Նա Ոսկե մեդալ է նվաճել 2016 թվականի Ռիո դե Ժանեյրոյի Օլիմպիական խաղերի զուգախաղի մրցաշարում (Ելենա Վեսնինայի հետ)։ Կարիերայի ընթացքում Մակարովան դարձել է Մեծ Սաղավարտի երեք մրցաշարերի հաղթող (երկուսը կանանց զուգախաղում, մեկը խառը զուգախաղում)։ Ամփոփիչ մրցաշարում նա հաղթանակ է տարել զուգախաղի մրցաշարում, այդ արդյունքին հասնելով 2016 թվականին։ WTA մրցաշարերում Մակարովան հաղթանակի է հասել 11 անգամ, որից երկու անգամը մենախաղում, իսկ 9 անգամ կանանց զուգախաղում։ Մենախաղի վարկանիշի բարձրագույն արդյունքին նա հասել է 2015 թվականի ապրիլի 6-ին, իսկ զուգախաղում՝ 2015 թվականի հունիսի 8-ին։
WTA մրցաշարերի մրցանակային գումարներ
* 2016 թվականի օգոստոսի 31-ի դրությամբ
Արտաքին հղումներ
Կատեգորիա:Վիճակագրական տվյալներ Կատեգորիա:Թենիսի վիճակագրություն Կատեգորիա:Թենիս
Կարոտ Մկրտչյան
Կարոտ Հովհաննեսի Մկրտչյան (Ջամբազի արծիվ), (փետրվարի 19, 1964 թ.-1992 թ.-անհետ կորած) Արցախյան ազատամարտի մասնակից, ՀՅԴ անդամ, Պռոշյանի դաշնակցական ջոկատների ընդհանուր հրամանատար, «ԼՂՀ մարտական խաչ 1 աստիճանի շքանշան|, ՀՀ Մարտական խաչ երկրորդ» աստիճանի շքանշանի ասպետ։
Կենսագրություն
Կարոտը ծնվել է 1964 թ. փետրվարի 19-ին Սիրիայում։ Մեկ տարի անց՝ 1965 թ դեկտեմբերի 22֊ին նրա ընտանիքը գաղթել է Հայաստան։ 4 զավակ ունեին, Կարոտը՝ 3֊րդ զավակն էր։ Հայրենասիրական ոգով դաստիարակված Կարոտը հասակ է առել Պռոշյան գյուղում։ Պատանի հասակում զբաղվել է ըմբշամարտով։ Պռոշյանի միջնակարգ դպրոցն ավարտելուց հետո ընդունվել է Պոլիտեխնիկական համալսարան։ 1982-1983 ուսումնական տարում, ավարտելով առաջին կուրսը, զորակոչվում է խորհրդային միության բանակ։ 1983-1985 թթ. ծառայել է խորհրդային միության բանակում։ Բանակից վերադարձել է բազմաթիվ շնորհակալագրերով ու պատվոգրերով։ 1985-1989 թթ. շարունակել է ուսումը Պոլիտեխնիկական համալսարանում։ 1989 թ. ավարտել է համալսարանը «Մեքենաշինության տեխնոլոգիա, մետաղահատ հաստոցներ և գործիքներ» մասնագիտությամբ՝ ստանալով Ինժեներ - մեխանիկի որակավորում։ 1988 թ. սկսված արցախյան ազատամարտի առաջատարներից մեկն էր, և ուսանողների շրջանում կատարում էր լայնածավալ քարոզչական աշխատանք։
Արցախյան պատերազմ
Կարոտը Արցախյան շարժման հենց սկզբից նվիրվել է Հայաստանի սահմանների պաշտպանությանը և Արցախի գոյապայքարին։ 1989-ից եղել է Պռոշյանի դաշնակցական ջոկատների ընդհանուր հրամանատարը։ 1990 թ. աշնանը Կարոտի խումբը Նոյեմբերյան-Շամշադին գծից վերադառնալուց հետո մեկնում է Հյուսիսային Արցախ, ուր Շահեն Մեղրյանի հրամանատարությամբ համալրում է Շահումյանի պաշտպանական ուժերը։ Զենք-զինամթերքի հայթայթումից զատ, Կարոտն իր ընկերների՝ Պետոյի և Հրաչի հետ միասին, շրջանի ինքնապաշտպանությունը կազմակերպելու համար կարճ ժամանակում տեղացի ուժերից ստեղծում էր նոր մարտական խմբեր, սովորեցնում նրանց զենքի ու մարտարվեստի նրբությունները։ 1991 թ. ապրիլի 18-ին Պռոշյանի, Բաղրամյանի, Հրազդանի ջոկատները միանում են Գետաշենի՝ ԹաթուլԿրպեյանի հրամանատարության տակ գտնվող խմբերին։ Կարոտի խումբը տեղափոխվում է Մարտունաշենի դիրքեր՝ համալրելու Սիմոն Աչիգյոզյանի հրամանատարությամբ գործող ջոկատը։ Այդ օրերին հատկապես մեծ արձագանք գտավ 1991 թ. ապրիլի 30-ին Օղակ 1-ին գործողության ժամանակ Սիմոն Աչիգյոզյանի և «Արաբո» ջոկատի համագործակցությամբ Կարոտի առաջնորդած ազատամարտիկների մղած կռիվը Մարտունաշենում՝ խորհրդային բանակի զինվորների և ադրբեջանական ՕՄՕՆ-ի դեմ։ 1991 թ. Կարոտը նշանակվեց Ստեփանակերտի՝ Աշոտ Ղուլյանի 1-ին վաշտի, գրոհային դասակի հրամանատար։ Կարոտի խումբը մասնակցեց Լեսնոյի և Խոջալուի ազատագրմանը, ինչպես նաև Ումուդլուի, Փարուխի և Մալիբեյլիի մարտերին։
Շահումյանի ինքնապաշտպանությունը
Ընդառաջելով Շահումյանի շրջանի ինքնապաշտպանական ուժերի հրամանատարության և անձամբ Շահեն Մեղրյանի համառ պահանջներին՝ Պռոշյանի ջոկատը Հայաստանի պաշտպանության նախարար Վազգեն Սարգսյանից ստանում է քսանինը միավոր զենք (ինքնաձիգներ, գնդացիրներ ու նռնականետ) և Շուշիի գրոհից մի քանի օր առաջ ուղղաթիռով Կարոտի և Պետոյի հրամանատարությամբ մեկնում Շահումյան ու տեղի ինքնապաշտպանական խմբերի համագործակցությամբ ստանձնում Բուզլուխի պաշտպանությունը։ Այդ օրերին Կարոտը, հոգում խեղդելով Շուշիի ազատագրմանը մասնակցելու ցանկությանը, անկեղծ հավատով կրկնում էր. «Տարբերություն չկա, թող մեր ընկերներն ազատագրեն Շուշին, իսկ մենք` Գետաշենն ու Մարտունաշենը»։ Եվ ավելի անհողդողդ էր դառնում. «Մինչև Գետաշենն ու Մարտունաշենը չազատագրենք, ես Ղարաբաղից տուն չեմ վերադառնա»։ Պռոշյանցի մարտիկները դիրքեր են գրավում Ջամբազի լեռնագագաթի 29-րդ հենակետում։ Մի քանի օր անց նրանց են միանում Նոր Երզնկայի մարտախումբը՝ Սարո Փամբուխչյանի գլխավորությամբ, իսկ Շուշիի և Լաչինի գործողություններից հետո՝ նաև բուժականցիներ Մուրադը, Պավլիկը, Ազատն ու Ֆելիքսը, ինչպես նաև բաղրամյանցի Մանվելը։ Նույն օրերին նաիրցիների հարևանությամբ Ջամբազի 25-րդ հենակետում է հաստատվում Սասուն Սիմոնյանի գլխավորած ալավերդցիների խումբը։ Վերոհիշյալ խմբերն ու պռոշյանցիների ջոկատը գործում էին Կարոտի ընդհանուր հրամանատարությամբ։ Հունիսի 13-ին ազերիների և Գյանջայի (Կիրովաբադ) շրջանում տեղակայված ռուսական հատուկ նշանակության դիվիզիաներից մեկի գերազանցող ուժերի և զրահատեխնիկայի դեմ մղած անհավասար և հերոսական մարտը վերջինը եղավ Կարոտի համար։ Կարոտը կատարեց մի զարմանահրաշ քայլ, որն ընդունակ էր իրագործել միայն խելահեղ քաջությամբ ու անսասան վճռականությամբ օժտված մարդը։ Գերազանց գիտենալով, որ բարձունքներում արդեն թշնամու հարյուրավոր զինվորներ են, նա, այնուամենայնիվ, աներկբայորեն վճռում է բարձրանալ իրենց նախկին դիրքերը։ Նրա կատարած այդ քայլը հավասարազոր էր ինքնակամ նահատակության։ Կարոտի անհետանալը Շահումյանում ցույց տվեց նրա՝ թշնամու դեմ կանգնելու ու պայքարելու վճռականությունը և պայքարելու անկոտրում կամքը։
Կարոտի խոսքերից
Իր խոսքը ավելի համոզիչ ու ազդեցիկ դարձնելու և ընկերներին առավելագույնս վճռականություն ու հաստատակամություն հաղորդելու նկատառումով հավելում է.
Աղբյուրներ
Կատեգորիա:Հայ ազատամարտիկներ Կատեգորիա:1962 ծնունդներ Կատեգորիա:1992 մահեր Կատեգորիա:Շուշիի առանձնակի գումարտակի անդամներ
Սուկսուն
Սուկսուն (Суксун), քաղաքատիպ ավան Ռուսաստանի Պերմի երկրամասի Սուկսունսկի շրջանի կազմում։
Բնակչությունը 2010 թվականին գրանցված տվյալներով կազմում էր 8295 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1651 թվականին հիմնադրված բնակավայրեր Կատեգորիա:Ռուսաստանի Պերմի երկրամասի Սուկսունսկի շրջանի բնակավայրեր
Հմայական զարդեր
Հմայական զարդեր, հայկական հմայիլներ, ունեցել են չարիքից, չար ուժերից պաշտպանական նշանակություն։ Կիրառվել են տարատեսակ հմայական պահպանակներ` կանանց, մանկական, կենդանիների։
Հմայական զարդերի նշանակությունը
Անհիշելի ժամանակներից մեզ են հասել տարատեսակ հմայական զարդեր (հմայիլներ), որոնցից յուրաքանչյուրն ունեցել է իր իսկ խորհուրդն ու նշանակությունը` տարանջատելով չարի և բարու մշտնջենական գաղափարները, ինչ խոսք, ունենալով նաև պաշտպանական նշանակություն։ Ըստ մարդկանց պատկերացումների և հավատալիքների` այդ զարդերը ձերբազատում էին տարատեսակ հիվանդություններից, դժբախտություններից, բնական աղետներից, չար աչքից ու ոգիներից…: Այսպիսով նրանք ակնկալում էին բարեկեցություն, երջանկություն, առողջություն, հաջողություն և բազմացում։ 					Նախնիների պատկերացումներն ու հավատալիքները ինքնանպատակ չէին, դրանք օգնում էին պաշտպանվելու չար ուժերից և առհասարակ չարիքից։
Հմայիլների տեսակները
Հայաստանի պատմության թանգարանի ազգագրության բաժնում ներկայացվում են 18-20-րդ դարերին պատրաստված հմայիլների նմուշներ` պաշտպանական, մանուկների, կանանց և երեխաների, ինչպես նաև բազմագործառույթ հմայիլներ ։ Դրանք լայն կիրառություն ունեին։ Օրինակ` փայտե հմայիլները պաշտպանում էին թե երեխաներին, թե նրանց տունը։ Կամ զանգերն ու բոժոժները դրվում էին տան հիմքում` տունն ամուր պահելու և ընտանիքի բարեկեցությունն ապահովելու նպատակով։ Բոժոժները կարվում էին հագուստի վրա` պաշտպանելու չար ոգիներից և այլն։
Հավկիթ պահպանակներ
18-20-րդ դարերում Հայաստանում և հայաբնակ վայրերում հմայական պահպանակներ էին համարվում հավի, լորի, ծիծեռնակի, ջայլամի, կաչաղակի, իսկ մեր օրերում` հիմնականում հավի ձուն։ Հավկիթը զուգակցվում է աշխարհի ստեղծման գաղափարի հետ։ Հավկիթին վերագրվում են հետևյալ հատկանիշները` մարդկանց, նրանց արժեքավոր իրերը, կենդանիներին, բնակարանը, բույսերը պաշտպանելը չար աչքից, չար ոգիներից, հիվանդությունները կանխարգելելը և բուժելը, երջանկություն, բարիք բերելը։ Հավկիթն աչքի ուլունք անվանելը վկայում է, որ առաջնահերթ նշանակությունը չար աչքից պաշտպանելն է։ Այն կիրառվում է տոների ժամանակ, ծեսերում, կախարդանքում, գուշակություններում, կրում է այս և հանդերձյալ աշխարհի կապի գաղափարը, որն փոխանցվել է քրիստոնեական եկեղեցի։ Ժողովրդական պատկերացումներում հավկիթի բուժող ուժը պայմանավորված է նրա երկու հիմնական հատկություններով` չար աչքի, չար ոգիների ազդեցությունը կլանելու և մաքրագործելու ունակությամբ։ Հավկիթը կրում է նաև երկարակեցության գաղափարը։ Օրինակ` տղային առաջին անգամ տնից դուրս բերելիս ձեռքը հավկիթ էին տալիս, որպեսզի ապրեր մինչև խոր ծերություն։ 			Հայկական վանքերում որպես հազվագյուտ զարդեր են օգտագործվել ջայլամի ձվերը` ամրացվելով կանթեղների շուրջը կամ կենտրոնում։ Դրանք պահպանվել են Երուսաղեմի Սբ. Հակոբյանց տաճարում։ Այստեղ կան նաև հախճապակե նախշազարդ ձվեր, որոնք որպես ընծայաբերություն, տարել են վանք, ի հիշատակ որևէ անձի։ Սրանք պատրաստվել են 17-19-րդ դարերում։
Աչքի, բուժող,բարեբեր ուլունքներ և քարեր
Աչքի ուլունքները պատրաստվում են բնական և արհեստական նյութերից` խեցի, ոսկր, ապակի, զանազան քարեր և այլն։ Խեցիները և հատկապես կաուրիները չար աչքից և չար ոգիներից պաշտպանող ամենատարածված հմայիլներից են։ Սրանք ոչ միայն կապում էին երեխաների ձեռքին, կախում օրորոցից, այլև կարում էին երեխաների ու կանանց գլխարկների, գոտիների, գոգնոցների վրա:Կաուրիները նաև ոսկուց էին պատրաստվում, որոնք տարածում ունեին Հայաստանում։ Օրինակ Դվինում` բրոնզե դարավերջի ոսկերչական արհեստանոցներում սարդիոնե, ագաթե, օնիքսե ուլունքների հետ մեկտեղ կաուրիներ էին մշակում։ 7-6-րդ դարերում դրանցով զարդարվում էին հանգուցյալների պարանոցն ու մազերը։ Սովորույթը վաղնջական ժամանակներից հասել է մինչև 19-20-րդ դդ., երբ աղջիկների ու նորահարսերի ծամի զարդերը կաուրիներով և զանազան ուլունքներով էին զարդարվում ։
Կապույտ աչքի ուլունք
Լայնորեն կիրառվում էր կապույտ աչքի ուլունքը, որը չարը խափանելու, պաշտպանական նկատառում ուներ։ Արևմտյան Հայաստանում ջաղջաքարիկ են կոչվել։ Այսինքն` ջրաղացի քար անվանումը և նրա գերբնական հատկանիշները գալիս են ջրաղացներին ու նրանց քարերին վերագրվող հավատալիքներից։ Ջրաղացների կախարդական գոյության գաղափարը կապվում է ջրաղացում բնակվող չար ոգիների` սատանաների հետ։ Կապույտ աչքաուլունքները կանանց կրծքազարդերում, վզնոցներում, բազկանոցներում համադրվում էին դրամների, քարե, ապակե գունավոր ուլունքների հետ, կարվում էին ավանդական գլխաշորերին, գոտիներին և հագուստի այլ մասերին։ Կապույտ ուլունքները տղամարդկանց պաշտպանում էին կարվելով վերնաշապիկների (հատկապես հարսանեկան) թևքերի եզրերին, տաբատների ծայրերին, գլխարկներին։ Մանր կապույտ և կենցաղային առարկաները, ինչպես նաև ծխախոտի քսակները, գոտուց կախվող ածելի կամ դանակ պահելու պայուսակները, որոնք օգտագործվում էին որսի ժամանակ կամ ձիով տեղ գնալիս։ Կապույտ ուլունքներով պաշտպանում էին նաև կենդանիներին, բույսերին, նույնիսկ որոշ իրերին (օր. խնոցի, տուն)։							Ինչպես հնում, այնպես էլ 18-20-րդ դարերում մարդկանց, կենդանիների և բույսերի համար պահպանող դեր են կատարել նաև տարբեր` բուսական, ալիքաձև և այլ նախշերով ուլունքները, որոնք նախորդների նման էին օգտագորվում ։
Փիրուզ քարի նշանակությունը
Բնական քարերից իր վառ գույնով և պահպանիչ հատկությամբ առանձնանում է փիրուզը։ Այն հաճախ կարվում էր երեխաների գլխարկներին։ Սակայն փիրուզը տարատեսակ գործառույթներ ևս ունի։ Փիրուզ կրողը չի ունենում դրամի նեղություն, ազատվում է հոգսերից, երկարակյաց է, բախտավոր, վատ երազ չի տեսնում, մշտապես առողջ է լինում։ Անգամ տարածված է փիրուզ անունը։
Մարջան քարի նշանակությունը
Մարջանը նույնպես չար աչքից պաշտպանող միջոց է, ունի բուժական հատկություն։ Ի դեպ, կա նաև Մարջան իգական անունը։
Փայտե ուլունքներ
Բացի նշվածներից, պատրաստվում էին ուլունքներ նաև սրբազան ծառերի փայտից։ Համշենահայերը վայրի խնձորենու ուլունքը կախում էին մարդկանց, նորածին հորթուկների և կովերի վզից։ Ջավախքում ճապկի փայտի ուլունքները կապում են երեխաների, կանանց թևերին, կախում վզից։ Փայտե ուլունքները պտավոր և կապույտ ուլունքների հետ վզնոցների մեջ էին շարվում։ Հաճախ համարվում է, որ ուլունքը ձախ կողմում պետք է կրել, քանի որ աջ կողմը բարի է, ձախը` չար։ Կարևորվում է նաև նրանց քանակը` յոթը։ Մոգական ուլունքներով բուժում էին աչքերը, գեղձերը, դեղնախտը, ծաղիկը, հազը, վերքերը, օձերի, միջատների խայթոցներից առաջացած թունավորումները, քթի արյունահոսությունը, չար ոգիներից հիվանդացածներին։
Քարերի բուժական կիրառությունը
Բուժական նպատակով օգտագործվում էին հասարակ, կիսաթանկարժեք քարերը, ապակե, հախճապակե ուլունքները և խեցիները։ Օրինակ` դեղնախտը բուժում էին սաթով` ուլունքաշարը կախելով պարանոցից։ Ծմրուկ հիվանդությունը բուժելիս օգտագործում էին «ծմրուկ» կոչվող սադափե խեցին, որը կապում էին հիվանդ երեխայի անկողնուն։ «Իլանջուղի» ուլունքով թարախապալարը և այլ վերքեր էին բուժում։ Ագաթե քարով օձի, կարիճի, ոչխարի տիզի խայթածն էին բուժում, ինչպես նաև աչքի հիվանդությունները։ «Թպղի» կոչվող ուլունքներով բուժում էին «Թղպ» հիվանդությունը։ Երևակայում էին, որ թպղը ճանկերով որդի տեսք ուներ և բռնում էր երեխայի, նրա հոր կամ մոր լյարդը։ Մեկ այլ դեպքում էլ այն գորտի տեսքով չար ոգի էր, որը թունավորում էր դեռ չծնված երեխայի սաղմը։ Երեխան կամ մեռած էր ծնվում, կամ չափազանց սակավակյաց էր լինում։ 19-20-դդ. ուլունքը կախում էին երեխայի սպասող կնոջ մահճակալի գլխավերևից կամ առաստաղից։ 											                                             Կան ուլունքներ, որ օգտագործվում էին հատկապես կենդանիների հիվանդությունները բուժելու նպատակով։ Դրանցից են «ծաղկի հանը», «ծաղկահլունը», «ծաղիկ քարը»։ Կամ խմեցնում էին կամ էլ կախում որևէ տեղից։
Բազկանոցներ, մատանիներ, ապարանջաններ, վզնոցներ
Բազկանոցները նույնպես կանայք էին կրում` չար աչքից, չար ոգիներից, հիվանդություններից պաշտպանվելու նպատակով։ Սրանց բաղադրիչները բազմապիսի հմայական առարկաներ են` կետավոր և այլ մոգական ուլունքներ, դրամներ, բոժոժներ,, շղթաներ և այլն։ Սրանք պարտադիր կարգով կրում էին միաժամանակ աջ և ձախ ձեռքերին` մի հանգամանք, որ առհասարակ բնորոշ էր հայկական ավանդույթին։ Մանյակները, մատանիները, ապարանջանները կրում էին տարբեր հիվանդություններից պաշտպանվելու և բուժվելու նպատակով, ինչպես նաև ազատվելու չար ոգիներից և չար աչքից։
Վերջաբան
Ինչպես զարդերի, այնպես էլ մետաղներին և հատկապես ոսկուն վերագրել են «հմայական հատկանիշներ» և բազմիմաստ խորհուրդ. այն է` սեր և հավատարմություն, նվիրվածություն, երդմնազանց չլինելու, տրված խոստումը հարգելու և սրբորեն պահպանելու հատկություն։ Ոսկին խորհրդանշում էր և կանացի ամոթխածություն, և հարգանք, և պատկառանք դիմացինի նկատմամբ։ Ներսես Շնորհալին մարդկային այդ ազնվագույն հատկանիշները համեմատում է ոսկու և արծաթի հետ ։
Վեդիական մելիթեա
Վեդիական մելիթեա, նիմֆալիդների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։
Նկարագրություն
16-18 մմ առջևի թևի երկայություն ունեցող ոչ խոշոր չափի թիթեռէ, որի թևերի ընդհանուր գուներանգը դեղնաօքրագույն է, իսկ առջևի և հետին թևերը՝ սեռին բնորոշ սև պտերի տրամակապերով ։
Էկոլոգիա
Ապրում են միջնալեռնային աղքատ քսերոֆիտային բուսականությամբ խճաքարային-կավային փլվածքներում, տալիս են մեկ սերունդ։ Թռիչքը մայիսի կեսից մինչև հունիսի սկիզբ է։ Թրթուրները զարգանում են Serratula serratuloides բույսի տերևների վրա ։
Պահպանություն
Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Թվաքանակը և դար փոփոխության միտումները համեմատաբար բարձր է՝ զգալի տատանումներով տարբեր տարիներին։
Ծանոթագրություններ
Կատեգորիա:Միջատներ Կատեգորիա:Վտանգված տեսակներ Կատեգորիա:ՀՀ Կարմիր գրքում գրանցված կենդանիներ
Արման Անտոնյան
Արման Վազգենի Անտոնյան (ծնված` 9, դեկտեմբեր, 1985 թ. Լոռու մարզի Դսեղ գյուղում), հայ երգահան-պրոդյուսեր է։ Հայտնի է դարձել 2012 թ. հունվարի 9-ին Հայաստանի հանրային հեռուստաընկերությունում հեռարձակված «Գեներալի աղջիկը», ինչպես նաև 2018 թ. հուլիսի 2-ին Արմենիա ԹիՎի-ով հեռարձակված «Դեպի երազանք» հեռուստասերիալներիի սաունդթրեքերը գրելուց հետո։ Հայկական էստրադայում առավել հայտնի է դարձել 2015 թ. թողարկված Միհրան Ծառուկյանի և Արփի Գաբրիելյանի «Անհնար է» երգը հեղինակելուց հետո, որը Յութուբում ունի ավելի քան 25 միլիոն դիտում։
Կենսագրություն
Ծնվել է 1985 թ. դեկտեմբերի 9-ին Հայաստանի Լոռու մարզի Դսեղ գյուղում։ 1993-2003 թթ. սովորել է Վանաձորի Ազատ Խլղաթյանի անվան թիվ 18 միջնակարգ դպրոցում։ Դպրոցն ավարտել է ոսկե մեդալով։ Զուգահեռ սովորել է 1996-2003 թթ. Վանաձորի Տիգրան Չուխաճյանի անվան երաժշտական դպրոցի դաշնամուրի բաժնում։
2003 թվականին ընդունվել է Երևանի պետական համալսարանի Արևելագիտության ֆակուլտետի Արաբագիտության բաժին։ Նույն թվականի դեկտեմբերին տարկետում վերցնելով զորակոչվել է Հայաստանի բանակ։ 2005 թվականին զորացրվել է բանակից և շարունակել ուսումը։ 2008-2009 թվականներին որպես համալսարանի առաջադեմ ուսանող ուղեգրվել է սովորելու Սիրիայի Արաբական Հանրապետությունում և վերապատրաստվել Դամասկոսի պետական համալսարանին կից արաբերեն լեզվի մասնագիտացման բաժնում։ 2009 թվականին վերադարձել է Երևան և շարունակել ուսումը։ 2010 թվականին ավարտել է ԵՊՀ-ն և ստացել բակալավրի աստիճան։
2010 թվականին աշխատել է Նոր Ռադիոյում որպես երաժշտական պրոդյուսեր, զուգահեռ աշխատել է նաև Լայմ հեռուստաընկերությունում որպես գլխավոր երաժշտական պրոդյուսեր։ 2011 թվականից սկսել է երաժշտական գործունեությունը որպես երգահան և հեղինակել 200-ից ավելի երգեր հայկական էստրադայի երգիչների համար, որոնցից են Միհրան Ծառուկյանը, Արփի Գաբրիելյանը, Գևորգ Մկրտչյանը, Կարեն Ասլանյանը, Արաբո Իսպիրյանը, Սարո Թովմասյանը և այլք։
2018 թվականից համագործակցում է Արմենիա ԹիՎիի հետ որպես նախագծերի երաժշտական պրոդյուսեր, որի արդյունքում հեղինակել է «Դեպի երազանք 1», «Դեպի երազանք 2», «Անհասցե ծնվածները» հեռուստասերիալների և «Կինստագրամ» սիթքոմի սաունդթրեքերը։ Նկարահանվել է «Դեպի երազանք 1», «Դեպի երազանք 2» , «Անհասցե ծնվածները» հեռուստասերիալներում և մարմնավորել ինքն իրեն որպես երաժշտական պրոդյուսեր ։
2018 թվականի մարտ ամսին հիմնել է Antonyan Music Label-ը, բացել երաժշտական ստուդիա, ներգրավել երգիչներ, հեղինակել նրանց երգերը, գործիքավորումները և զբաղվել նրանց երաժշտական պրոդյուսինգով։ Label-ի արտիստներն են Գևորգ Մկրտչյանը, Կարեն Ասլանյանը, Քրիստինա Եղոյանը, Մաշ Իսրաելյանը և Արտ Ավետիսյանը։
2018 թ. արժանացել է «տարվա լավագույն երգահան» մրցանակին AAD ամենամյա մրցանակաբաշխության ընթացքում ։
2019 թ. հունվարի 29-ին թողարկել է առաջին երգը իր կատարմամբ տրիո տարբերակով, որը կոչվում է «Нас просто нет» :
Արտաքին հղումներ
Կատեգորիա:Հայ երգահաններ Կատեգորիա:Հայ պրոդյուսերներ Կատեգորիա:1985 ծնունդներ Կատեգորիա:Դեկտեմբերի 9 ծնունդներ
Լեյդենի համալսարան
Լեյդենի համալսարան (Universiteit Leiden) կամ Լեյդենի ակադեմիա, Նիդերլանդների ամենահին համալսարանը, որը գտնվում է Լեյդեն քաղաքում։
Համալսարանը հիմնադրվել է 1575 թվականին արքայազն Վիլհելմ I Օրանացու կողմից, ով Ութսունամյա պատերազմի ժամանակ Նիդերլանդական հեղափոխության առաջնորդն էր։ 17-րդ դարում համալսարանը Եվրոպայի կալվինիստական կրթության ամենամեծ կենտրոնն էր, նրա հետ են կապված Հյուգո Գրոցիուսի, Յակոբուս Արմինիուսի, Ժոզեֆ Սկալիգերի, Հերման Բուրհավեի և Էլզեվիրի անունները։
Լեոնարդ Լավլինսկի
ԽՍՀՄ գրողների միության անդամ (1971), ընտրվել է նրա խորհրդի անդամ (1986-1991)։
Կենսագրություն
Ավարտել է Ռոստովի պետական համալսարանի պատմաբանասիրական ֆակուլտետը (1952) և Ռոստովի պետական մանկավարժական ինստիտուտի ռուսաց լեզվի և գրականության ֆակուլտետի ասպիրանտուրան (1955)։
Մահացել է 2005 թվականին, Մոսկվայում։ Թաղված է Խովանսկոյե գերեզմանատանը ։